ถ้ามาถึงน่านแล้ว ต้องมาทานร้านนี้จริงๆ เริ่มแรกจากไม่มีไอเดียว่าจะกินอะไร เลยลองหามาเรื่อยๆ จนเจอร้านนี้ ที่ร้านเป็นอาคารพาณิชย์ 2 คูหา มีป้ายหน้าร้านชัดเจน เมนูแนะนำเยอะมากๆ อยากจะทานทุกเมนูเลย แต่เสียดายไปกันแค่สองคน เลยลองสั่งอาหารสัก 3 อย่างจากเมนูแนะนำ เริ่มต้นที่เมนูแรก ขาไก่ซุปเปอร์ เสิร์ฟกันเป็นหม้อๆ ร้านนี้ให้ขาไก่เยอะมากๆ รสชาติเข้มข้น จัดจ้าน ขาไก่นุ่มเปื่อย ละลายในปาก น้ำซุปต้มอย่างพิถีพิถันไม่แน่ใจว่าต้มด้วยเครื่องยาจีนหรืออะไร แต่อร่อยมากๆ เมนูที่สอง ไก่ทอดมะแขว่น มะแขว่นน่าจะเป็นสมุนไพรชื่อดังของที่น่าน รสชาติไก่ทอดอร่อยดีค่ะ น้ำซอสรสชาติออกหวาน เด็กๆน่าชอบทานกัน ส่วนปลาคั่งสามรสน่าจะถูกใจหลายๆคน เพราะปลากรอบ และสดมากๆ น้ำซอสสามรสก็รสชาติครบเครื่อง กินแล้วหยุดไม่อยู่จริง พิกัด การเดินทาง เปิดแผนที่จาก Google Map โลด มาถึงร้านจริงไม่พาไปที่อื่น 